CELEX: 32009D0012
Language: lv
Date: 2008-12-19 00:00:00
Title: 2009/12/EK: Komisijas Lēmums ( 2008. gada 19. decembris ), ar ko apstiprina metodes cūku liemeņu klasificēšanai Dānijā (izziņots ar dokumenta numuru K(2008) 8498)

10.1.2009   
            
            
               LV
            
            
               Eiropas Savienības Oficiālais Vēstnesis
            
            
               L 6/83
            
         
      KOMISIJAS LĒMUMS
   
   (2008. gada 19. decembris),
   ar ko apstiprina metodes cūku liemeņu klasificēšanai Dānijā
   (izziņots ar dokumenta numuru K(2008) 8498)
   (Autentisks ir tikai teksts dāņu valodā)
   (2009/12/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
   tā kā:
   
               (1)
            
            
               Regulas (EEK) Nr. 3220/84 2. panta 3. punktā paredzēts, ka cūku liemeņus klasificē, nosakot liesās gaļas saturu saskaņā ar statistiski pierādītām novērtēšanas metodēm, kuru pamatā ir cūkas liemeņa vienas vai vairāku anatomisko daļu fiziska izmērīšana. Klasificēšanas metodes atļauj izmantot, ja statistiskā kļūda novērtējumā nepārsniedz maksimālo pielaidi. Šī pielaide ir noteikta 3. panta 2. punktā Komisijas 1985. gada 24. oktobra Regulā (EK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (2).
            
         
               (2)
            
            
               Ar Komisijas Lēmumu 92/469/EEK (3) ir apstiprinātas četras metodes cūku liemeņu klasificēšanai Dānijā.
            
         
               (3)
            
            
               Ņemot vērā tehnikas attīstību, Dānija ir lūgusi Komisiju atļaut mainīt četras apstiprinātās metodes un izmantot divas atjauninātas metodes (Autofom DK un FOM II), un tā ir izklāstījusi sadalīšanas izmēģinājuma rezultātus protokola otrajā daļā saskaņā ar 3. panta 3. punktu Regulā (EEK) Nr. 2967/85.
            
         
               (4)
            
            
               Šā pieprasījuma pārbaudē konstatēja, ka ir izpildīti nosacījumi, lai apstiprinātu šīs klasificēšanas metodes.
            
         
               (5)
            
            
               Aparātu vai klasificēšanas metožu izmaiņas var apstiprināt tikai ar jaunu Komisijas lēmumu, kuru pieņem, pamatojoties uz gūto pieredzi. Tāpēc pašreizējo apstiprinājumu var atcelt.
            
         
               (6)
            
            
               Skaidrības labad Lēmums 92/469/EEK ir jāatceļ un jāaizstāj ar jaunu lēmumu.
            
         
               (7)
            
            
               Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Saskaņā ar Regulu (EEK) Nr. 3220/84 cūku liemeņu klasificēšanai Dānijā ir atļauts izmantot:
   
               a)
            
            
               aparātu “Klassificeringscenter (KC)” un ar to saistītās novērtēšanas metodes, kuru sīks apraksts sniegts pielikuma 1. daļā,
            
         
               b)
            
            
               aparātu “Fat-O-Meater/Manuel Klassificering (FOM/MK)” un ar to saistītās novērtēšanas metodes, kuru sīks apraksts sniegts pielikuma 2. daļā,
            
         
               c)
            
            
               aparātu “Uni-Fat-O-Meater (Unifom)” un ar to saistītās novērtēšanas metodes, kuru sīks apraksts sniegts pielikuma 3. daļā,
            
         
               d)
            
            
               aparātu “Fully automatic ultrasonic equipment (AutoFOM 1)” un ar to saistītās novērtēšanas metodes, kuru sīks apraksts sniegts pielikuma 4. daļā,
            
         
               e)
            
            
               aparātu “Updated fully automatic ultrasonic equipment (AutoFOM DK)” un ar to saistītās novērtēšanas metodes, kuru sīks apraksts sniegts pielikuma 5. daļā,
            
         
               f)
            
            
               aparātu “Fat-O-Meater II (FOM II)” un ar to saistītās novērtēšanas metodes, kuru sīks apraksts sniegts pielikuma 6. daļā.
            
         2. pants
   Aparātu vai novērtēšanas metožu izmaiņas nav atļautas.
   3. pants
   Ar šo atceļ Lēmumu 92/469/EEK.
   4. pants
   Šis lēmums ir adresēts Dānijas Karalistei.
   
      Briselē, 2008. gada 19. decembrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 301, 20.11.1984., 1. lpp.
   
      (2)  OV L 285, 25.10.1985., 39. lpp.
   
      (3)  OV L 265, 11.9.1992., 39. lpp.
   
      PIELIKUMS
      METODES CŪKU LIEMEŅU KLASIFICĒŠANAI DĀNIJĀ
      1.   Daļa
      “KLASSIFICERINGSCENTER (KC)”
      
                  1.
               
               
                  Cūku liemeņu klasificēšanu veic ar aparātu “Klassificeringscenter (KC)”.
               
            
                  2.
               
               
                  Aparāts ir aprīkots ar deviņām zondēm, kuru diametrs ir seši milimetri, katrā zondē ir iemontēta fotodiode (Siemens SFH 950 LD242 II vai līdzīgs modelis) un fotodetektors (Siemens SFH 960 – PB 103 vai līdzīgs modelis), un zondes darbības zona ir no 1 līdz 180 milimetriem. Centrālā iekārta mērījumu rezultātus izsaka aprēķinātajā liesās gaļas saturā.
               
            
                  3.
               
               
                  Liemeņa liesās gaļas saturu aprēķina, pamatojoties uz 10 mērījumiem, kas veikti septiņos 4. punktā norādītajos mērīšanas punktos, izmantojot šādu formulu:
                  
                      = 70,5489 – 0,1572 x1 – 0,1698 x2 – 0,1537 x3 – 0,1803 x4 – 0,2115 x5 – 0,1669 x6 – 0,1269 x7 + 0,04278 x8 + 0,0234 x9 + 0,0371 x10
                  
                  kur:
                  
                              
                                 
                           
                           
                              =
                           
                           
                              aprēķinātais liemeņa liesās gaļas procentuālais saturs.
                           
                        
            
                  4.
               
               
                  Mērījumus veic šādos punktos:
                  
                              x1
                              
                           
                           
                              =
                           
                           
                              muguras tauku slāņa (ieskaitot ādu) biezums milimetros, ko mēra trešā kakla skriemeļa centra apvidū, 10,5 cm attālumā no liemeņa viduslīnijas.
                           
                        
                              x2
                              
                           
                           
                              =
                           
                           
                              muguras tauku slāņa (ieskaitot ādu) biezums milimetros, ko mēra ceturtā kakla skriemeļa centra apvidū, 7 cm attālumā no liemeņa viduslīnijas.
                           
                        
                              x3
                              
                           
                           
                              =
                           
                           
                              muguras tauku slāņa (ieskaitot ādu) biezums milimetros, ko mēra starp ceturto un piekto krūšu skriemeli no beigām, 3 cm attālumā no liemeņa viduslīnijas.
                           
                        
                              x4
                              
                           
                           
                              =
                           
                           
                              muguras tauku slāņa (ieskaitot ādu) biezums milimetros, ko mēra starp otro un trešo krūšu skriemeli no beigām, 7 cm attālumā no liemeņa viduslīnijas.
                           
                        
                              x5
                              
                           
                           
                              =
                           
                           
                              muguras tauku slāņa (ieskaitot ādu) biezums milimetros, ko mēra starp pirmo jostas skriemeli un pēdējo krūšu skriemeli, 6 cm attālumā no liemeņa viduslīnijas.
                           
                        
                              x6
                              
                           
                           
                              =
                           
                           
                              muguras tauku slāņa (ieskaitot ādu) biezums milimetros, ko mēra 4 cm attālumā no kaunuma kaula priekšējās šķautnes, 7 cm attālumā no liemeņa viduslīnijas.
                           
                        
                              x7
                              
                           
                           
                              =
                           
                           
                              muguras tauku slāņa (ieskaitot ādu) biezums milimetros, ko mēra kaunuma kaula priekšējās šķautnes apvidū, 11 cm attālumā no liemeņa viduslīnijas.
                           
                        
                              x8
                              
                           
                           
                              =
                           
                           
                              muskuļa biezums milimetros, ko mēra starp ceturto un piekto krūšu skriemeli no beigām, 3 cm attālumā no liemeņa viduslīnijas.
                           
                        
                              x9
                              
                           
                           
                              =
                           
                           
                              muskuļa biezums milimetros, ko mēra starp otro un trešo krūšu skriemeli no beigām, 7 cm attālumā no liemeņa viduslīnijas.
                           
                        
                              x10
                              
                           
                           
                              =
                           
                           
                              muskuļa biezums milimetros, ko mēra starp pirmo jostas skriemeli un pēdējo krūšu skriemeli, 6 cm attālumā no liemeņa viduslīnijas.
                           
                        Šo formulu piemēro liemeņiem, kuru svars ir no 50 līdz 110 kilogramiem.
               
            2.   Daļa
      “FAT-O-MEATER/MANUEL KLASSIFICERING (FOM/MK)”
      
                  1.
               
               
                  Cūku liemeņu klasificēšanu veic ar aparātu “Fat-O-Meater/Manuel Klassificering (FOM/MK)”.
               
            
                  2.
               
               
                  Tas ir “Fat-O-Meater” tipa aparāts, kas aprīkots ar zondi, kuras diametrs ir seši milimetri un kurā iemontēts fotodetektors (Siemens SFH 960 – PB 103 vai līdzīgs modelis), un kuras darbības zona ir no 1 līdz 94 milimetriem.
               
            
                  3.
               
               
                  Centrālā iekārta mērījumu rezultātus izsaka aprēķinātajā liesās gaļas saturā.
                  Liemeņa liesās gaļas saturu aprēķina, izmantojot šādu formulu:
                  
                      = 68,1746 – 0,3220 x1 – 0,5326 x2 + 0,0836 x3
                  
                  kur:
                  
                              
                                 
                           
                           
                              =
                           
                           
                              aprēķinātais liemeņa liesās gaļas procentuālais saturs.
                           
                        
            
                  4.
               
               
                  Mērījumus veic šādos punktos:
                  
                              x1
                              
                           
                           
                              =
                           
                           
                              muguras tauku slāņa biezums (ieskaitot ādu) milimetros, ko mēra 8 cm attālumā no liemeņa viduslīnijas starp trešo un ceturto jostas skriemeli no beigām.
                           
                        
                              x2
                              
                           
                           
                              =
                           
                           
                              muguras tauku slāņa biezums (ieskaitot ādu) milimetros, ko mēra 6 cm attālumā no liemeņa viduslīnijas starp trešo un ceturto ribu no beigām.
                           
                        
                              x3
                              
                           
                           
                              =
                           
                           
                              muskuļa biezums milimetros, ko mēra tajā pašā laikā un vietā kā x2.
                           
                        Šo formulu piemēro liemeņiem, kuru svars ir no 50 līdz 110 kilogramiem.
               
            3.   Daļa
      “UNI-FAT-O-MEATER (UNIFOM)”
      
                  1.
               
               
                  Cūku liemeņu klasificēšanu veic ar aparātu “Uni-Fat-O-Meater (Unifom)”.
               
            
                  2.
               
               
                  Aparāts ir tāds pats kā 2. daļas 2. punktā aprakstītais aparāts. Tomēr “Unifom” atšķiras no MK ar datoru un programmatūru optiskās zondes refleksijas profila interpretēšanai.
               
            
                  3.
               
               
                  Liemeņa liesās gaļas saturu aprēķina, izmantojot šādu formulu:
                  
                      = 66,7393 – 0,2655 x1 – 0,5432 x2 + 0,0838 x3
                  
                  kur:
                  
                              
                                 
                           
                           
                              =
                           
                           
                              aprēķinātais liemeņa liesās gaļas procentuālais saturs.
                           
                        
            
                  4.
               
               
                  Mērījumus veic šādos punktos:
                  
                              x1
                              
                           
                           
                              =
                           
                           
                              muguras tauku slāņa biezums (ieskaitot ādu) milimetros, ko mēra 8 cm attālumā no liemeņa viduslīnijas starp trešo un ceturto jostas skriemeli no beigām.
                           
                        
                              x2
                              
                           
                           
                              =
                           
                           
                              muguras tauku slāņa biezums (ieskaitot ādu) milimetros, ko mēra 6 cm attālumā no liemeņa viduslīnijas starp trešo un ceturto ribu no beigām.
                           
                        
                              x3
                              
                           
                           
                              =
                           
                           
                              muskuļa biezums milimetros, ko mēra tajā pašā laikā un vietā kā x2.
                           
                        Šo formulu piemēro liemeņiem, kuru svars ir no 50 līdz 110 kilogramiem.
               
            4.   Daļa
      “FULLY AUTOMATIC ULTRASONIC EQUIPMENT (AutoFOM 1)”
      
                  1.
               
               
                  Cūku liemeņu klasificēšanu veic ar aparātu “Fully automatic ultrasonic equipment (AutoFOM 1)”.
               
            
                  2.
               
               
                  Aparāts ir aprīkots ar 16 ultraskaņas devējiem, 2 MHz (Krautkrämer, SFK 2 NP vai līdzīgs modelis), attālums starp devējiem ir 25 mm.
                  Centrālā datu apstrādes iekārta mērījumu rezultātus izsaka aprēķinātajā liesās gaļas saturā.
               
            
                  3.
               
               
                  Liemeņa liesās gaļas procentuālo saturu aprēķina, pamatojoties uz 127 atsevišķiem mērīšanas punktiem, izmantojot šādu formulu:
                  
                      = c + c0 × IP000 + c1 × IP001 + .... + c126 × IP126
                  kur:
                  
                              
                                 
                           
                           
                              =
                           
                           
                              aprēķinātais liemeņa liesās gaļas procentuālais saturs. Konstantes c un c0 līdz c126 ir iekļautas II daļā Dānijas iesniegtajā protokolā, kas nosūtīts Komisijai saskaņā ar Regulas (EEK) Nr. 2967/85 3. panta 3. punktu.
                           
                        
            
                  4.
               
               
                  Mērīšanas punktu un statistikas metodes apraksts ir iekļauts II daļā Dānijas iesniegtajā protokolā, kas nosūtīts Komisijai saskaņā ar Regulas (EEK) Nr. 2967/85 3. panta 3. punktu.
                  Šo formulu piemēro liemeņiem, kuru svars ir no 50 līdz 110 kilogramiem.
               
            5.   Daļa
      “UPDATED FULLY AUTOMATIC ULTRASONIC EQUIPMENT (AutoFOM DK)”
      
                  1.
               
               
                  Cūku liemeņu klasificēšanu veic ar aparātu “Updated fully automatic ultrasonic equipment (AutoFOM DK)”.
               
            
                  2.
               
               
                  Attiecībā uz skenēšanas iekārtu šis aparāts ir mehāniski savietojams ar “AutoFOM 1”. Arī mērīšanas princips nav mainīts. Tomēr atšķirībā no “Auto FOM 1” aparāts “AutoFOM DK” ir aprīkots gan ar stiprinājumu, kas nodrošina to, ka liemenis caur mērīšanas iekārtu tiek virzīts taisnā stāvoklī, gan ar lāzera sensoru, kas uztver liemeni, – šādā veidā tiek panākti simetriski mērījumi; savukārt lielāka skaitļošanas jauda un jauna programmatūra paver iespēju palielināt attēlveidošanas ātrumu un izšķirtspēju.
               
            
                  3.
               
               
                  Liemeņa liesās gaļas saturu aprēķina, izmantojot šādu formulu:
                  
                      = 63,4322 – 0,1429 x1 – 0,0438 x2 – 0,0715 x3 + 0,9420 x4 + 0,0911 x5
                  
                  kur:
                  
                              
                                 
                           
                           
                              =
                           
                           
                              aprēķinātais liemeņa liesās gaļas procentuālais saturs.
                           
                        
            
                  4.
               
               
                  Mērīšanas punktu un statistikas metodes apraksts ir iekļauts II daļā Dānijas iesniegtajā protokolā, kas nosūtīts Komisijai saskaņā ar Regulas (EEK) Nr. 2967/85 3. panta 3. punktu.
                  Šo formulu piemēro liemeņiem, kuru svars ir no 50 līdz 110 kilogramiem.
               
            6.   Daļa
      “FAT-O-MEATER II (FOM II)”
      
                  1.
               
               
                  Cūku liemeņu klasificēšanu veic ar aparātu “Fat-O-Meater II (FOM II)”.
               
            
                  2.
               
               
                  Šis aparāts ir jauna “FAT-O-Meater” mērīšanas sistēmas versija. Mērīšanas pamatprincips, kas aprakstīts 2. un 3. daļas 2. punktā, nav mainīts, savukārt programmatūra, aparatūra un mehāniskā konstrukcija ir pilnībā pārveidota. “FOM II” pistole sastāv no optiskās zondes ar asmeni, ierīces dziļuma mērīšanai un datu ieguves un analīzes bloka. Ar “FOM II” pistoli veic visu juridiski saistošo datu ieguvi un analīzi.
               
            
                  3.
               
               
                  Liemeņa liesās gaļas saturu aprēķina, izmantojot šādu formulu:
                  
                      = 66,5015 – 0,3568 x1 – 0,4704 x2 + 0,0947 x3
                  
                  kur:
                  
                              
                                 
                           
                           
                              =
                           
                           
                              aprēķinātais liemeņa liesās gaļas procentuālais saturs.
                           
                        
            
                  4.
               
               
                  Mērījumus veic šādos punktos:
                  
                              x1
                              
                           
                           
                              =
                           
                           
                              muguras tauku slāņa biezums (ieskaitot ādu) milimetros, ko mēra 8 cm attālumā no liemeņa viduslīnijas starp trešo un ceturto jostas skriemeli no beigām.
                           
                        
                              x2
                              
                           
                           
                              =
                           
                           
                              muguras tauku slāņa biezums (ieskaitot ādu) milimetros, ko mēra 6 cm attālumā no liemeņa viduslīnijas starp trešo un ceturto ribu no beigām.
                           
                        
                              x3
                              
                           
                           
                              =
                           
                           
                              muskuļa biezums milimetros, ko mēra tajā pašā laikā un vietā kā x2.
                           
                        Šo formulu piemēro liemeņiem, kuru svars ir no 50 līdz 110 kilogramiem.